হার্ট অ্যাটাক বা মায়োকার্ডিয়াল ইনফার্কশন হলে হৃদপিণ্ডে রক্ত ​​​​সরবরাহ মারাত্মকভাবে হ্রাস পায় বা সম্পূর্ণভাবে অবরুদ্ধ হয়। ইলেক্ট্রোকার্ডিওগ্রাম বা ইসিজি পরীক্ষার মাধ্যমে হার্টের বৈদ্যুতিক ক্রিয়াকলাপ পরিমাপ করে হার্ট অ্যাটাক হয়েছে কিনা তা নির্ণয় করা যায়। ইসিজি রিপোর্ট এর তরঙ্গগুলোর প্যাটার্ন হার্ট অ্যাটাকের পূর্ববর্তী বা সম্ভাব্য প্রমাণ প্রদর্শন করে। তবে কোনো কোনো ক্ষেত্রে হার্ট অ্যাটাক হলে তা ইসিজি পরীক্ষাতে ধরা নাও পড়তে পারে। যেমন অ্যাসিম্পটোমেটিক হার্ট অ্যাটাকের ক্ষেত্রে ইসিজি রিপোর্ট স্বাভাবিক আসতে পারে। তাই বুকে ব্যথার উপসর্গ থাকা অবস্থাতেও ইসিজি রিপোর্ট স্বাভাবিক এলে একক ইসিজি না করিয়ে নিশ্চিত হবার জন্য এক বা দুই ঘণ্টা পরপর ইসিজি করাতে হবে।